Document ID: 31991R0581

ΚΑΝΟΝΙΣΜΟΣ ( ΕΟΚ ) αριθ . 581/91 ΤΗΣ ΕΠΙΤΡΟΠΗΣ της 11ης Μαρτίου 1991 για την τροποποίηση του επιπέδου διαβούλευσης που καθορίστηκε κατά την εισαγωγή κλωστοϋντουργικών προϊόντων της κατηγορίας 117 ( υφάσματα από λινό ή ραμί ) καταγωγής Ένωσης Σοβιετικών Σοσιαλιστικών Δημοκρατιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1925/90 του Συμβουλίου της 18ης Ιουνίου 1989 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Ένωσης Σοβιετικών Σοσιαλιστικών Δημοκρατιών ( 1 ), και ιδίως το άρθρο 10 παράγραφος 3,
Εκτιμώντας :
ότι το άρθρο 10 παράγραφος 3 πρώτο εδάφιο του κανονισμού ( ΕΟΚ ) αριθ . 2135/89 προβλέπει ότι μπορούν να αυξηθούν τα επίπεδα διαβούλευσης που καθορίζονται στο παράρτημα ΙΙΙ του εν λόγω κανονισμού, όταν προκύψουν πρόσθετες ανάγκες εισαγωγών -
ότι, σύμφωνα με τις διατάξεις του άρθρου 15 του εν λόγω κανονισμού, έλαβαν χώρα διαβουλεύσεις στις 22 και 23 Οκτωβρίου 1990 ανάμεσα στις αντιπροσωπείες της Ευρωπαϊκής Οικονομικής Κοινότητας και της ΕΣΣΔ, για να καθοριστεί για το 1990 νέο επίπεδο διαβουλεύσεων όσον αφορά τα κλωστοϋφαντουργικά προϊόντα της κατηγορίας 117 -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών προϊόντων που ιδρύθηκε με το άρθρο 15 του κανονισμού ( ΕΟΚ ) αριθ . 4136/86 του Συμβουλίου ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 71/91 ( 3 ),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Το επίπεδο διαβούλευσης σχετικά με τα κλωστοϋφαντουργικά προϊόντα καταγωγής ΕΣΣΔ, που υπάγονται στην κατηγορία 117, το οποίο καθορίστηκε στο παράρτημα ΙΙΙ του κανονισμού ( ΕΟΚ ) αριθ . 1925/90, τροποποιείται για το 1990 σύμφωνα με το παράρτημα που επισυνάπτεται στον παρόντα κανονισμό . Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 11 Μαρτίου 1991 .

Labels: 1
18